Jan 08,2017
పేదల వైద్యానికి ఎస్‌బీఐ పెద్ద సాయం
నవతెలంగాణ, వాణిజ్య విభాగం: దేశంలోనే అతిపెద్ద బ్యాంకింగ్‌ సంస్థ 'భారతీయ స్టేట్‌ బ్యాంక్‌' (ఎస్‌బీహెచ్‌) 'కార్పొరేట్‌ సామాజిక బాధ్యత' (సీఎస్‌ఆర్‌) కార్యక్రమాల్లోనూ తన పెద్ద హృదయాన్ని చాటుకొం టోంది. తాజాగా ఎస్‌బీఐ హైదరాబాద్‌కు చెందిన స్వచ్ఛంద సంస్థ 'హైదరాబాద్‌ కౌన్సిల్‌ ఆఫ్‌ హ్యూమెన్‌ వెల్పేర్‌' (హెచ్‌సీహెచ్‌డబ్ల్యూ)కు రూ. 22.23 లక్షలు విరాళాన్ని ప్రకటించింది. శనివారం హైదరబాద్‌లోని బ్యాంకు కార్యాలయంలో ఏర్పాటు చేసిన ఈ కార్యక్రమంలో బ్యాంకు మేనేజింగ్‌ డైరెక్టర్‌ రజ్నిష్‌ కుమార్‌ హెచ్‌సీహెచ్‌డబ్ల్యూ డైరెక్టర్‌ మహ్మద్‌ రఫీయుద్ధిన్‌కు విరాళపు చెక్కును అందజేశారు. నిరుపేద కుటుంబాలకు వైద్య సదుపాయం అందించేందుకు వీలుగా మొబైల్‌ క్లినిక్‌ ఏర్పాటుకు గాను ఈ సాయం అందించినట్టుగా ఎస్‌బీఐ వర్గాలు తెలిపాయి. ఈ మొబైల్‌ క్లినిక్‌ వచ్చేవారం నుంచి ప్రతీ రోజు మురికివాడల్లోని 500 మందికి ఉచితంగా వైద్యసేవలు అందించనుంది. ఈ మొబైల్‌ క్లినిక్‌లో రిసెప్షన్‌ డెస్క్‌, డాక్టర్‌ క్యాబిన్‌, లాబోరేటరి, ఔషధాల దుకాణం తదితర సేవలు అందుబాటులో ఉంటాయి.
మీ స్నేహితులకు రికమెండ్ చెయ్యండి